हाईवे पर घास से भरी ट्रैक्टर-ट्राॅली पलटी, 3 किसान घायल
बैतूल- परासिया स्टेट हाईवे पर शुक्रवार शाम 6 बजे मेहकार गांव के पास एक ट्रैक्टर- ट्रॉली अनियंत्रित होकर पलट गई। हादसे में 3 किसान घायल हुए हैं। घायलों को 100 डायल की सहायता से घोड़ाडोंगरी अस्पताल में भर्ती कराया। चारगांव के किसानों ने आपस में चंदा करके गेहूं बांधने वाला घास सारनी से लेकर आने के लिए किराए से ट्रैक्टर-ट्राॅली की थी।
सारनी डेम से घास लेकर लौट रही ट्रैक्टर-ट्राॅली हकार गांव के पास अनियंत्रित होकर पलट गई। इस घटना में चारगांव निवासी बनवारी धानेकर 60 साल, कुक्कू वर कड़े 50 साल तथा बृजलाल धुर्वे घायल हो गए। घायलों का इलाज घोड़ाडोंगरी अस्पताल में किया जा रहा है।
बोड़खी से पल्सर और रतेड़ा रोड पर खड़ी जीप से एलईडी चोरी
आमला| बोड़खी इलाके में गुरुवार रात एक बाइक चोरी हो गई, जबकि इसी दौरान रतेड़ा रोड पर खड़ी एक जीप से अज्ञात चोरों ने ऑडियो सिस्टम और एलईडी चुरा लिया। वाहन मालिकों की सूचना पर पुलिस ने मामला दर्ज कर अज्ञात चोरों की तलाश शुरू कर दी है। बोड़खी के रोडगांव निवासी राजेशसिंह चौहान की पल्सर मोटरसाइकिल घर के सामने खड़ी थी, जिसे अज्ञात चोरों ने चुरा ली। इसी तरह रतेड़ा रोड पर श्रवण टिकारे की टवेरा जीप से आॅडियो सिस्टम और एलईडी चुरा लिया है।
रानीपुर. मेहकार के पास पलटी ट्रैक्टर-ट्राॅली।
awa_Deva hin_Deva hin_Deva bho_Deva hin_Deva mai_Deva